4. ΝΟΜΟΣ υπ' αριθ. 1740 της 9/14 Απρ. 1951 Περί της αληθούς εννοίας του ν. 5269/1931. Η αληθής έννοια του Ν. 5269/1931 "περί χορηγήσεως αδειών οικοδομής επί ρυμοτομουμένων ακινήτων" είναι ότι, παρερχομένων απράκτων των κατά τα άρθρ. 1 και 2 αυτού προθεσμιών προς καταβολήν της αποζημιώσεως χορηγείται η ζητηθείσα οικοδομική άδεια, εφ' όσον συντρέχουν αι δια την χορήγησιν αυτής λοιπαί προϋποθέσεις, χωρίς όμως να αίρεται αυτοδικαίως η εκ του σχεδίου ρυμοτομίας απαλλοτρίωσις ουδέ να δημιουργήται υποχρέωσις προς ανάκλησιν ή τροποποίησιν του σχεδίου ρυμοτομίας προς άρσιν της απαλλοτριώσεως. 